CELEX: 32010D0646
Language: hu
Date: 2010-10-26 00:00:00
Title: 2010/646/EU: A Bizottság határozata ( 2010. október 26. ) a 2002/499/EK határozat hatályának a Koreai Köztársaságból származó, természetes vagy mesterséges módon törpenövésű Chamaecyparis Spach, Juniperus L. és Pinus L. növény tekintetében történő meghosszabbításáról (az értesítés a C(2010) 7281. számú dokumentummal történt)

27.10.2010   
            
            
               HU
            
            
               Az Európai Unió Hivatalos Lapja
            
            
               L 281/98
            
         A BIZOTTSÁG HATÁROZATA
   (2010. október 26.)
   a 2002/499/EK határozat hatályának a Koreai Köztársaságból származó, természetes vagy mesterséges módon törpenövésű Chamaecyparis Spach, Juniperus L. és Pinus L. növény tekintetében történő meghosszabbításáról
   (az értesítés a C(2010) 7281. számú dokumentummal történt)
   (2010/646/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 15. cikke (1) bekezdésére,
   mivel:
   
               (1)
            
            
               A Koreai Köztársaságból származó, természetesen vagy mesterségesen törpenövésű Chamaecyparis Spach, Juniperus L. és Pinus L. növényekre vonatkozó 2000/29/EK tanácsi irányelv egyes rendelkezéseitől való eltérések engedélyezéséről szóló, 2002. június 26-i 2002/499/EK bizottsági határozat (2) engedélyezi a tagállamoknak, hogy korlátozott időtartamokra és meghatározott feltételek mellett a Koreai Köztársaságból származó Chamaecyparis Spach, Juniperus L. és Pinus L. növény tekintetében – a termés és a vetőmag kivételével – eltérjenek a 2000/29/EK irányelv 4. cikke (1) bekezdésének rendelkezéseitől.
            
         
               (2)
            
            
               A 2002/499/EK határozattal megállapított eltérések korlátozott időre szóltak, az említett határozatban szereplő időszakokat a 2005/775/EK (3) és a 2007/432/EK bizottsági határozat (4) meghosszabbította.
            
         
               (3)
            
            
               Mivel az eltérést indokolttá tévő körülmények még most is fennállnak, és nincsenek az adott feltételek felülvizsgálatára okot adó új információk, az eltéréseket meg kell hosszabbítani. Emellett a tagállamok által a 2002/499/EK határozat 2. cikke szerint gyűjtött információk révén, valamint a Koreai Köztársasággal fennálló kapcsolatoknak köszönhetően több tapasztalat áll rendelkezésre. Ezenkívül e határozat megfelelő mechanizmusokat vezet be az eltérések alkalmazási feltételeinek ellenőrzésére. Kívánatos tehát az e határozatban engedélyezett eltérések esetében az időtartamot az előző határozatokban engedélyezetteknél hosszabb időre, mégpedig 2020. december 31-ig meghosszabbítani.
            
         
               (4)
            
            
               Növény-egészségügyi okokból a Koreai Köztársaságból származó, természetes vagy mesterséges módon törpenövésű Juniperus L. növények behozatalára 2020. december 31-ig minden egyes évben csak egy meghatározott időtartam alatt kerülhet sor.
            
         
               (5)
            
            
               A 2002/499/EK határozatot ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak a Növény-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2002/499/EK határozat a következőképpen módosul:
   
               1.
            
            
               A 2. cikk első és második bekezdésében a „2005 és 2010 között minden év augusztus 1.” szöveg helyébe „minden év augusztus 1-je” szöveg lép.
            
         
               2.
            
            
               A 4. cikkben szereplő táblázat helyébe a következő táblázat lép:
               
                           „Növény
                        
                        
                           Időtartam
                        
                     
                           
                              Chamaecyparis
                           
                        
                        
                           2011. január 1-jétől2020. december 31-ig
                        
                     
                           
                              Juniperus
                           
                        
                        
                           2020. december 31-ig minden év november 1-jétől március 31-ig
                        
                     
                           
                              Pinus
                           
                        
                        
                           2011. január 1-jétől2020. december 31-ig”
                        
                     
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2010. október 26-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 169., 2000.7.10., 1. o.
   
      (2)  HL L 168., 2002.6.27., 53. o.
   
      (3)  HL L 292., 2005.11.8., 11. o.
   
      (4)  HL L 161., 2007.6.22., 65. o.